दिल्ली मीटिंग में डिप्टी CM ने दिया लेटर; दूसरे मुद्दे भी बैठक में रखे, जारी रहेगा समर्थन
दिल्ली में होने वाली NDA की अहम बैठक में जननायक जनता पार्टी (JJP) शिरकत करेगी। जजपा संगठन की बैठक में मंथन के बाद यह फैसला लिया गया। दिल्ली मीटिंग में हरियाणा के डिप्टी सीएम दुष्यंत चौटाला और पार्टी के राष्ट्रीय अध्यक्ष अजय चौटाला शामिल होंगे।
दिल्ली में होने वाली NDA की अहम बैठक में जननायक जनता पार्टी (JJP) अब खुलकर समर्थन में आ गई है। जजपा संगठन की बैठक में राय शुमारी के बाद जजपा ने यह फैसला किया। दिल्ली मीटिंग में हरियाणा के डिप्टी सीएम दुष्यंत चौटाला और पार्टी के राष्ट्रीय अध्यक्ष अजय चौटाला शामिल हुए। इस अहम मीटिंग में JJP की ओर से कई मुद्दे भी रखे। साथ ही जजपा नेताओं ने मीटिंग में शामिल होकर स्पष्ट संदेश दिया कि हरियाणा में भाजपा को जजपा का संगठन जारी रहेगा।
BJP ने नई दिल्ली में NDA घटक दलों की एक बैठक बुलाई थी, जिसमें हरियाणा की मनोहर सरकार में साझीदार जननायक जनता पार्टी को भी न्योता दिया गया गया था।
हरियाणा में चल रही गठबंधन सरकार
हरियाणा में BJP-JJP गठबंधन सरकार चला रही है और पिछले कुछ दिनों से दोनों दलों के गठबंधन टूटने को लेकर लगातार कयास लगाए जा रहे थे, लेकिन भाजपा द्वारा NDA घटक दलों की बैठक में शामिल होने का निमंत्रण मिलने के बाद केंद्रीय नेतृत्व ने इस गठबंधन के बने रहने पर मुहर लगा दी है।
10 सीटों के साथ सत्ता में भागीदारी
INLD से अलग होने के बाद JJP ने 2019 का विधानसभा चुनाव BJP के खिलाफ लड़ा था, लेकिन भाजपा के बहुमत से दूर रहने की वजह से जेजेपी को सत्ता में शामिल होने का निमंत्रण दिया गया। जजपा पार्टी को इन चुनावों में 10 सीटें हासिल हुई थी और भाजपा व जेजेपी का यह गठबंधन तत्कालीन भाजपा अध्यक्ष अमित शाह के आवास पर हुआ था, जिसमें केंद्रीय मंत्री अनुराग ठाकुर ने अहम भूमिका निभाई थी।
साढ़े तीन हो चुके गठबंधन को
भाजपा व जजपा के गठबंधन को साढ़े तीन साल से अधिक समय हो गया। मुख्यमंत्री मनोहर लाल की सरकार में JJP कोटे से दुष्यंत चौटाला उप मुख्यमंत्री हैं, जबकि देवेंद्र बबली पंचायत एवं विकास मंत्री तथा अनूप धानक श्रम एवं रोजगार राज्य मंत्री हैं। प्रदेश में दोनों दलों के बीच जब से यह गठबंधन बना, तभी से इसके टूटने की अटकलें लगाई जाने लगी थी।
बिप्लब देब ने गठबंधन पर दिया था बड़ा बयान
पिछले दिनों BJP-JJP गठबंधन टूटने के आसार नजर आ रहे थे, इसकी वजह भाजपा प्रदेश प्रभारी और त्रिपुरा के पूर्व CM बिप्लब कुमार देव और चौधरी बीरेंद्र सिंह के परिवार द्वारा दुष्यंत चौटाला और जजपा पार्टी को लेकर की गई बयानबाजी थी। हालांकि मुख्यमंत्री मनोहर लाल ने गठबंधन की मर्यादा को निभाते हुए कोई विपरीत बयान नहीं दिया था और कहा था कि दोनों दलों के बीच सरकार चलाने को लेकर गठबंधन हुआ है, चुनाव में यह गठबंधन रहता है या नहीं, यह भविष्य पर निर्भर करेगा।
वहीं गठबंधन सरकार में डिप्टी सीएम दुष्यंत चौटाला भी हमेशा गठबंधन के समर्थन में खड़े दिखाई दे रहे थे।